**โครงการ พัฒนาเว็บไซต์ของฝ่ายบริการการศึกษา ศฝร.ภ.4**

............................................................................................................................................................

1. **ชื่อโครงการ** : **พัฒนาเว็บไซต์ของฝ่ายบริการการศึกษา ศฝร.ภ.4**

2. **หลักการและเหตุผล**

ปัจจุบันหน่วยงานทั้งภาครัฐและเอกชน ได้มีการพัฒนาอย่างต่อเนื่องโดยเฉพาะในด้านเทคโนโลยีและการสื่อสาร แทบจะเรียกได้ว่าเป็นยุค Internet ดังนั้นหน่วยงานส่วนราชการต่าง ๆ ต้องมีการพัฒนาปรับปรุงหน่วยงานให้ทันสมัย ก้าวทันต่อสถานการณ์ของการเปลี่ยนแปลงทางสังคมอย่างต่อเนื่อง ฝ่ายบริการการศึกษา ศูนย์ฝึกอบรมตำรวจภูธรภาค 4 ซึ่งเป็นหน่วยงานที่จัดตั้งขึ้นตามพระราชกฤษฎีกาแบ่งส่วนราชการของสำนักงาน

ตำรวจแห่งชาติ พ.ศ.2552 มีหน้าที่และความรับผิดชอบเกี่ยวกับงานบริการการศึกษา และฝึกอบรมงานทะเบียน และวัดผลงานผลิตเอกสารตำราและการเรียนการสอนงานเทคโนโลยีสารสนเทศและห้องสมุดด้วยภารกิจดังกล่าวข้างต้นฝ่ายบริการการศึกษา ศูนย์ฝึกอบรมตำรวจภูธรภาค 4 จึงได้จัดทำโครงการนี้ขึ้นเพื่อเป็นแนวทางในการปฏิบัติต่อไป

3. **วัตถุประสงค์**ของโครงการ

3.1 เพื่อพัฒนาระบบฐานข้อมูลของหน่วยเป็นการพัฒนาประสิทธิภาพในการปฏิบัติงาน

3.2 เพื่อให้บุคลากรในหน่วย นอกหน่วย และประชาชนสามารถเข้าถึงแหล่งข้อมูลของฝ่ายบริการ

การศึกษา ศูนย์ฝึกอบรมตำรวจภูธรภาค 4

3.3 เพื่อเป็นการประชาสัมพันธ์งานของฝ่ายบริการการศึกษา ศูนย์ฝึกอบรมตำรวจภูธรภาค 4

3.4 เพื่อพัฒนาระบบงานให้ทันสมัย

4. **วิธีการปฏิบัติ** (ขั้นตอนการดำเนินการ)

4.1 ศึกษางานแยกเป็นกลุ่มให้ชัดเจน

4.2 ออกแบบเว็บไซด์ของฝ่ายบริการการศึกษา ศูนย์ฝึกอบรมตำรวจภูธรภาค 4

4.3 นำข้อมูลที่ต้องการลงในเว็บไซต์ให้ครอบคลุมภารกิจของฝ่ายบริการการศึกษา ศูนย์ฝึกอบรม

ตำรวจภูธรภาค 4

4.4 ปรับปรุงข้อมูลให้ทันสมัยและเป็นปัจจุบัน

4.5 พัฒนาและปรับปรุงรูปแบบการนำเสนองานเว็บไซต์

5. **เป้าหมายกลุ่มผู้ใช้บริการ**

5.1 บุคลากรในหน่วย และนอกหน่วย

5.2 ประชาชนทั่วไป

6. **ระยะเวลาดำเนินการ**

เริ่มวันที่ 1 พฤษภาคม 2557 เป็นต้นไปและต่อเนื่องไปทุกปี

7. **งบประมาณดำเนินการ**

งบประมาณปกติของหน่วย

8. **การประเมินผล**

8.1 ตรวจสอบจากจำนวนผู้ชมเว็บไซต์

8.2 ผู้บังคับบัญชามีการตรวจสอบทุกเดือน

9. **ผู้รับผิดชอบโครงการ**

พันตำรวจโทมานัด พรพิพัฒน์ สารวัตรฝ่ายบริการการศึกษา ศูนย์ฝึกอบรมตำรวจภูธรภาค 4

10. **ผลที่คาดว่าจะได้รับ**

10.1 ระบบฐานข้อมูลของฝ่ายบริการการศึกษา ศูนย์ฝึกอบรมตำรวจภูธรภาค 4 มีการพัฒนาอย่าง

ต่อเนื่อง

10.2 บุคลากรของหน่วย นอกหน่วย และประชาชนทั่วไปได้เข้าถึงแหล่งข้อมูลอย่างทั่วถึง

10.3 มีการประชาสัมพันธ์งานฝ่ายบริการการศึกษา ศูนย์ฝึกอบรมตำรวจภูธรภาค 4

10.4 มีระบบงานที่ทันสมัย

(ลงชื่อ) ร้อยตำรวจเอก ธีรศักดิ์ ศรีโพธา ผู้เขียนโครงการ

( ธีรศักดิ์ ศรีโพธา )

รองสารวัตรฝ่ายบริการการศึกษา

(ลงชื่อ) พันตำรวจโท มานัด พรพิพัฒน์ ผู้เสนอโครงการ

( มานัด พรพิพัฒน์ )

สารวัตรฝ่ายบริการการศึกษา

(ลงชื่อ) พันตำรวจเอก พันธุ์ศิริ ศรีเพ็ญ ผู้อนุมัติโครงการ

( พันธุ์ศิริ ศรีเพ็ญ )

ผู้กำกับการฝ่ายบริการการศึกษา